નવી દિલ્હી : ટી-20 વર્લ્ડકપની પ્રથમ રમાયેલ સેમિફાઇનલમાં ઇંગ્લેન્ડે સાત વિકેટે ન્યૂઝીલેન્ડને પરાજય આપી ફાઇલમાં પ્રવેશ કરી લીધો છે. આમ, ભારત અને વેસ્ટ ઇન્ડિંઝ વચ્ચે રમાનારી બીજી સેમિફાઇનલમાં જે ટીમ જીતશે તેની સાથે 3જી એપ્રિલે ફાઇનલ રમશે. ન્યૂઝીલેન્ડે પ્રથમ બેટિંગ કરતાં 153 રન બનાવ્યા હતા. લક્ષ્યનો પીછો કરી રહેલી ઇંગ્લેન્ડની ટીમે 17.1 ઓવરમાં ત્રણ વિકેટ ગુમાવીને 159 રન બનાવી સેમિફાઇનલ જીતી લીધી હતી. ઇંગ્લેન્ડ તરફથી રોયે સૌથી વધુ 79 રન કર્યા હતા. જ્યારે બટલર 32 અને રૂટ 27 રન બનાવી અણનમ રહ્યો હતો.